જગતમાં વિક્રમી સખ્યામાં જેનું વેચાણ થાય છે અને ધૂમ કમાણી કરાવે છે એ પુસ્તક હેરી પોટરનાં, તારીખ ૩૧મી જુલાઈ, ૧૯૬૫માં જન્મેલાં, લેખિકા જુઆન કેથરીન ઉર્ફે જે.કે.રોલિંગે સફળતાની બધી વ્યાખ્યાઓને પોતાની તરફેણમાં કરી દીધી છે.બ્લુ રે અને મોબાઈલના ડિજીટલ યુગમાં સાત ભાગના પુસ્તક અને આઠ ભાગની ફિલ્મ શ્રેણીએ આ શબ્દોના જાદુગરની જિંદગી બદલી નાખી છે.જોની કે.રોલિંગ એક સમયે સરકાર પાસેથી બેકારી ભથ્થું મેળવી ગુજરાન ચલાવતાં હતાં.આજે તેઓ બ્રિટનની સૌથી ધનાઢય મહિલાઓમાંનાં એક ગણાય છે.તેમની સંપત્તિ ૫૩૦ મિલિયન પાઉન્ડ છે જે બ્રિટનની રાણી એલીઝાબેથ-૨ કરતાં ય વધી જાય છે.કમાણીની સાથે સત્કાર્યો માટે દાન પણ પુષ્કળ કરતાં રહે છે.